b'\n_START_ARTICLE_\nIrti\xc5\xa1\n_START_PARAGRAPH_\nIrti\xc5\xa1 (rusko \xd0\x98\xd1\x80\xd1\x82\xd1\x8b\xd1\x88, kaza\xc5\xa1ko Ertis / \xd0\xad\xd1\x80\xd1\x82i\xd1\x81, tatarsko \xc4\xb0rte\xc5\x9f / \xd0\x98\xd1\x80\xd1\x82\xd0\xb5\xd1\x88) je reka v Aziji. Dolga je 4370 km. Te\xc4\x8de \xc4\x8dez ozemlje Kitajske (525\xc2\xa0km), Kazahstana (1835\xc2\xa0km) in Rusije (2010\xc2\xa0km)._NEWLINE_Reka izvira v  gorovju Altaj, na obmejnem obmo\xc4\x8dju med Mongolijo in Kitajsko. Iz Kitajske reka pod imenom \xc4\x8crni Irti\xc5\xa1 te\xc4\x8de v Kazahstan po Zajskajski kotlini, kjer se v obliki velike delte izliva v jezero Zajsan. Nekajkrat mo\xc4\x8dnej\xc5\xa1i in ve\xc4\x8dji se tok reke nadaljuje na severo-zahod. Na svoji poti poganja dve hidroelektrarni: Buhtarminsko HE in \xc5\xa0uljbinsko HE._NEWLINE_Plovba po reki je mo\xc5\xbena od aprila do novembra._NEWLINE_Irti\xc5\xa1 je najve\xc4\x8dji in najdalj\xc5\xa1i pritok (reka, ki se izliva v drugo reko) na svetu. Izliva se v enega od sibirskih veletokov - Ob._NEWLINE_Pritoki reke Irti\xc5\xa1 so: Narim, Buhtarma, Ulba, Uba, \xc4\x8car, Tobol, Om, Uj, \xc5\xa0i\xc5\xa1, I\xc5\xa1im, O\xc5\xa1a, Kald\xc5\xbeir, Tara, Kur\xc4\x8dum._NEWLINE_Reka te\xc4\x8de mimo mest: Ust-Kamensk, Semipalatinsk, Pavlodar, Omsk, Tara, Tobolsk, Hanti-Mansijsk.'